Jam (Michael Jacksoni laul)

"Jam" on Ameerika Ühendriikide laulja ja laulukirjutaja Michael Jacksoni laul. Selle andis juulis 1992 välja plaadifirma Epic Records, "Jam" on Jacksoni kaheksanda albumi "Dangerous" (1991) neljas lugu. Jackson kirjutas ja produtseeris laulu koos René Moore'i, Bruce Swedieni ja Teddy Rileyga.

Stiililt kuulub "Jam" žanri new jack swing, selles on räpiosa Heavy D esituses. Laulu muusikavideos astus üles korvpallilegend Michael Jordan. Jordani tollane koduklubi Chicago Bulls kasutas laulu 1992. aasta NBA hooaja video "Untouchabulls" taustamuusikana, NBA kasutas "Jami" samuti mitmetes reklaammaterjalides.

"Jam" pääses top 40-sse üle maailma, Billboard Hot 100-s oli laulu tipp 26. koht. Kriitikutele läks "Jam" üldiselt hästi peale ning see nomineeriti kahele Grammy auhinnale. Briti edetabelisse naasis singel aastal 2006 (22. koht), samal aastal oli see Hispaanias esikohal.

Laul on ka Jacksoni kogualbumil "This Is It" (2009). Aastal 2006 avaldati "Jam" teiskordselt, osana Jacksoni kampaaniast "Visionary: The Video Singles". Selle remiksi kasutati ka Cirque du Soleili maailmatuuril.

Viited

Välislingid
 Muusikavideo (YouTube)

Kategooria:1992. aasta singlid
Kategooria:Ameerika Ühendriikide muusika